Wes Craven

Wesley Earl Craven (1939 m. rugpjūčio 2 d. Klyvlende – 2015 m. rugpjūčio 30 d. Los Andžele) – JAV kino režisierius ir scenarijų autorius, labiausiai žinomas kaip siaubo filmų kūrėjas. Žymiausi jo darbai – Košmaras Guobų gatvėje ir Klyksmas.

Trumpa biografija

Wesas Cravenas gimė Ohajo valstijoje, Caroline’os ir Paulo Cravenų šeimoje, kur buvo auklėjamas griežtoje baptistų religijos aplinkoje. Tėvas mirė, kai Wesui buvo ketveri.

Jis įgijo anglų kalbos ir psichologijos bakalauro laipsnį Wheaton koledže Ilinojuje bei filosofijos ir rašybos magistro laipsnį John Hopkins universitete. Prieš patekdamas į kino pramonę, Cravenas trumpai dėstė anglų kalbą Westminsterio koledže bei buvo humanitarinių mokslų profesoriumi Clarksono Technologijos koledže (dabar – Clarksono universietas) Potsdame, Niujorko valstijoje.

Pirmasis jo darbas kino industrijoje buvo garso režisieriaus pareigos vienoje iš kompanijų Niujorke. 1971 metais jis kartu su Sean S. Cunninghamu sukūrė filmą „Together“, o po metų jau savarankiškai režisavo filmą „Paskutinis namas kairėje“. Filmas susilaukė didelio populiarumo, o sekantis, „Kalvos turi akis“ (), pasirodęs 1977 metais, pelnė Cravenui pirmuosius apdovanojimus.

Režisūra ir scenarijai

Weso Craveno filmai išsiskiria siaura riba tarp fantazijos ir realybės. Pavyzdžiui, filmų Košmaras Guobų gatvėje serijoje nagrinėjamos sapnų pasekmės realiame gyvenime. Kur jie susilieja, neįmanoma atskirti fantazijos nuo realybės. Filmai Klyksmas yra tarsi siaubo filmų parodija, bet tuo pačiu lieka pagrindiniuose žanro – kaip siaubo filmo – rėmuose. Pastaroji trilogija išgarsino aktorę Neve Campbell. Craveno filmams būdingas herojus yra stipri, savimi pasitikinti ir kovojanti moteris.

Košmaras Guobų gatvėje bei pagrindinis jo personažas žudikas – maniakas Fredis Kriugeris – geriausiai žinomas Weso Craveno kūrinys. Personažo vizija yra jo paties vaikystės prisiminimas, kai, būdamas dešimties, pro langą gatvėje išvydo girtą vyrą, apsirengusį taip pat, kaip vėliau sukurtas herojus. Vaizdas jį labai išgąsdino ir po daugelio metų virto kultiniu siaubo filmų herojumi.

Viso buvo nufilmuotos aštuonios dalys, įskaitant filmą Fredis prieš Džeisoną, kuriame Kriugeris susidūrė su kitu garsiu siaubo filmų personažu iš serijos “Penktadienis, 13“. Cravenas režisavo tik du filmus. Vėliau jis ilgą laiką buvo kalbinamas paversti filmą trilogija, netgi prodiusavo trečiają filmo dalį Košmaras Guobų gatvėje 3: Sapnų kariai , tačiau daugelis jo idėjų taip ir nepateko į filmą. Jos buvo realizuotos tik po dešimties metų septintajame filme Weso Craveno Naujasis košmaras.

Wesas Cravenas kuria ne tik siaubo filmus. 1987 metais jis turėjo režisuoti ketvirtąjį filmą apie Supermeną, tačiau dėl kūrybinių nesutarimų su pagrindinio vaidmens atlikėju Cristophe Reeve šio darbo negavo.

2001 metais Cravenas režisavo dokumentinį filmą apie JAV prezidentą Billą Clintoną.

Režisierius mirė 2015 m. rugpjūčio 30 d. nuo smegenų vėžio.

Apdovanojimai

1977 metais jis laimėjo Tarptautinį Kritikų apdovanojimą Katalonijos Filmų Festivalyje “Sitges“ už filmą “Ir kalnai turi akis“.

1985 metais Košmaras Guobų gatvėje laimėjo kritikų apdovanojimą “Avoriaz“ Fantastinių filmų festivalyje.

Briuselio Fantastinių filmų festivalyje 1992 metais trileris Žmonės po laiptais laimėjo “Pegasus Audience Award“ ir Specialų Žiuri prizą festivalyje “Avoriaz“.

Filmas Klyksmas 1997 metais “Gérardmer” filmų festivalyje laimėjo Didijį prizą ir buvo nominuotas Saturnui kaip režisierius.

Festivalyje „Fantaspro“ jis du kartus buvo nominuotas Geriausio filmo ketegorijoje: 1989 metais už „Shocker“ ir 1995 už Weso Craveno Naująjį košmarą. Tais pat metais šis filmas nugalėjo Geriausio Scenarijaus kategorijoje.

Cravenas tris kartus buvo apdovanotas už viso gyvenimo nuopelnus: 1995 metais JAV Fantastinių ir Siaubo Filmų Akademijos ir 2000 metais – Amsterdamo Fantastinių Filmų festivalyje bei San Chosė Filmų festivalyje.

Asmeninis gyvenimas

Wesas Cravenas buvo vedęs tris kartus. Su Bonnie Broecker jis susituokė dar dirbdamas dėstytoju koledže 1964 metais. Pora susilaukė dviejų vaikų, tačiau 1969 santuoka iširo. Jų sūnus Jonathanas yra režisierius ir scenarijų autorius, o duktė Jessica dainuoja ir rašo dainas grupei “Chapin Sisters“.

1982 metais jis vedė Millicent Eleanor Meyer (Mimi Craven), su kuria išsiskyrė 1987. Joe Eszterhas savo knygoje “American Rhapsody“ tvirtina, kad tam įtakos turėjo Mimi užmegztas romanas su aktore Sharon Stone, kuri, skyrybų procesui pasibaigus, Cravenui atsiuntė puokštę juodų rožių. Vis dėlto pats režisierius niekada nekomentavo savo žmonos poelgio ir skyrybų motyvų.

2004 metais jis vedė Iya Labunka.

Ilgus metus gyveno Los Andžele, kur vadovavo prodiuserių kompanijai “Craven/Maddalena Films“.

Kūryba
Režisuoti filmai

 Metai  Lietuviškas pavadinimas  Originalus pavadinimas  Kita 1972  Paskutinis namas kairėje  The Last House on the Left 1977  Ir kalnai turi akis  The Hills Have Eyes  1978  Baimės vasara  Summer of Fear  TV 1978   The Evolution of Snuff  1981   Deadly Blessing  1982   Swamp Thing  1984   Invitation to Hell  TV 1984  Košmaras Guobų gatvėje  A Nightmare on Elm Street  1985   Chiller  TV 1985  Ir kalnai turi akis 2  The Hills Have Eyes Part II  1985  Naujoji prieblados zona  The New Twilight Zone  TV serialas 1986   Casebusters  TV 1986   Deadly Friend  1988   The Serpent and the Rainbow  1989   Shocker  1990  Nakties vizijos  TV 1991  Žmonės po laiptais  The People Under the Stairs  1992   Nightmare Cafe  TV serialas 1994  Weso Craveno Naujasis košmaras  Wes Craven’s New Nightmare  1995  Vampyras Brukline  Vampire in Brooklyn  1996  Klyksmas  Scream  1997  Klyksmas 2  Scream 2  1999  Širdies muzika  Music of the Heart  2000  Klyksmas 3  Scream 3  2005  Vilkolakiai  Cursed  2005  Raudona akis  Red Eye  2006  Myliu tave, Paryžiau  Paris, je t’aime  2007  Agitacija  Agitation  2010   My Soul to Take  2011  Klyksmas 4  Scream 4 

Prodiusuoti filmai

 Metai  Lietuviškas pavadinimas  Originalus pavadinimas  Kita 1971  Kartu  Together  1981   Kent State'  1987  Košmaras Guobų gatvėje 3: Sapnų kariai  A Nightmare on Elm Street 3: Dream Warriors  1989  Kaimynai  The People Next Door  TV serialas 1989   Shocker  1990  Nakties vizijos  Night Visions  TV 1991  Žmonės po laiptais  The People Under the Stairs  1992   Nightmare Cafe  TV serialas 1993  Lorelio kanjonas  Laurel Canyon  TV 1994  Naujasis košmaras  Wes Craven’s New Nightmare  1995   Mind Ripper  1997  Norų išpildymas  Wishmaster  1997   Hollyweird  TV 1998  Dvasių karnavalas  Carnival of Souls  1998  Nežiūrėk žemyn  Don‘t Look Down  TV 2000  Drakula 2000  Dracula 2000  2002   They Shoot Divas, Don’t They?  TV 2005   Feast  2006  Ir kalnai turi akis  The Hills Have Eyes  perdirbinys 2006  Kita rūšis  The Breed  2007  Ir kalnai turi akis 2  The Hills Have Eyes 2  perdirbinys 2007  Namai  Home  2009  Paskutinis namas kairėje  The Last House on the Left  perdirbinys

Vaidmenys

 Metai  Lietuviškas pavadinimas  Originalus pavadinimas  Vaidmuo 1994  Weso Craveno Naujasis košmaras  Wes Craven’s New Nightmare vaidino save 1996  Klyksmas  Scream  Fredas 2001  Džėjus ir Tylenis Bobas duoda atkirtį  Jay and Silent Bob Strike Back  vaidino save 2005   Inside Deep Throat  vaidino save 2006  Myliu tave, Paryžiau  Paris, je t’aime  vampyro auka 2007  Keliautojas  The Tripper  hipis aukšta skrybėle 2008  Mirusiųjų dienoraštis  Diary of the Dead  balsas per radiją

 Nuorodos 

 Official Site
 Wes Craven interview 
 Official Youtube

Kategorija:JAV režisieriai
Kategorija:Dokumentinių filmų kūrėjai